אחד המשחקים המפורסמים ביותר בארץ (אם לא המפורסם ביותר) וגם די מוכּר מחוצה לה. נוצר על ידי חברת פיקסל הישראלית (ז"ל) שלפי מיטב הבנתי, הליבה שלה הייתה מורכבת מיוצאי חיל האויר בצה"ל. אני לא חובב של סימולטורי טיסה, אבל ההשקעה במשחק ניכרת מיד גם להדיוט כמוני. מה שדווקא מאוד מעצבן אותי במשחק, זה חוסר התמיכה שלו בעברית - למרות שהוא פותח בארץ ע"י ישראלים, התרגום רחוק מלהיות מושלם (יש חלקים שפשוט לא תורגמו) והדיבוב עדיין באנגלית! אני מבין שהכסף הגדול נמצא בחו"ל, אבל הייתי מצפה ממורעלי צבא שיהיו קצת יותר פטריוטים... :?